Дзмітрый Юр’евіч Баскаў

Дзмітрый Юр’евіч Баскаў (нар. , г. Мінск) — беларускі хакеіст і бізнесмен. Прэзідэнт Федэрацыі хакея Рэспублікі Беларусь, галоўны трэнер хакейнай каманды Аляксандра Лукашэнкі. Генеральны дырэктар хакейнага клуба «Дынама» (Мінск) у 2018—2020 гадахБасков Дмитрий Юрьевич на сайте НОК Беларуси.

 Біяграфія 
Нарадзіўся 25 жніўня 1978 года ў горадзе Мінску. 

Скончыў у 2002 годзе Беларускі дзяржаўны ўніверсітэт па спецыяльнасці «Правазнаўства». Інстытут павышэння кваліфікацыі і перападрыхтоўкі кадраў Беларускага дзяржаўнага ўніверсітэта фізічнай культуры па спецыяльнасці «Трэнерская праца (па хакеі)»; у 2018 годзе — Цэнтр павышэння кваліфікацыі кіраўнікоў і спецыялістаў «Бізнес школа ІПМ» па праграме «Развіццё і рост кіраўніка». 

Працоўную дзейнасць пачаў як спартсмен-інструктар у прафесійным хакейным клубе «Нёман», ХК «Брэст», Віцебскім хакейным клубе; выступаў за хакейную каманду «Юнацтва-Мінск». Быў трэнерам варатароў каманды «Мінскія зубры», трэнерам па хакеі РЦАП па зімовых відах спорту «Раўбічы»; дырэктарам Мінскай СДЮШАР па хакеі з шайбай БФСА «Дынама».

Пазней займаў пасады намесніка Федэрацыі хакея Рэспублікі Беларусь (па сумяшчальніцтве), генеральнага дырэктара хакейнага клуба «Дынама-Мінск», старшыні Федэрацыі хакея Рэспублікі Беларусь, дырэктара Дырэкцыі па правядзенні чэмпіянату свету па хакеі (па сумяшчальніцтве). Кіраўнік прадстаўніцтва ТАА «Акумулятарны альянс». 

У 2019 годзе прызначаны Прэзідэнтам Беларусі членам Савета Рэспублікі Нацыянальнага сходу 7-га склікання. Выбраны ў 2024 годзе членам Савета Рэспублікі 8-га склікання ад Мінска. Намеснік старшыні Пастаяннай камісіі па адукацыі, навуцы, культуры і сацыяльным развіцці.

Член Міжпарламенцкай камісіі Савета Рэспублікі і Савета Федэрацыі па міжнародным супрацоўніцтве; Камісіі Парламенцкага Сходу Саюза Беларусі і Расіі па моладзевай палітыцы, спорце і турызме; рабочых груп Нацыянальнага сходу Беларусі па супрацоўніцтве з парламентамі Азербайджанскай Рэспублікі, Сацыялістычнай Рэспублікі В’етнам, Кітайскай Народнай Рэспублікі, Аб’яднаных Арабскіх Эміратаў, Рэспублікі Сербія. 

Член Выканаўчага камітэта Нацыянальнага алімпійскага камітэта Беларусі, БФСА «Дынама», РГА «Патрыёты Беларусі»; старшыня Папячыцельскага савета і член Прэзідыума Беларускай федэрацыі каратэ. 

 Саўдзел у забойстве Рамана Бандарэнкі 
Паводле расследаванняў журналістаў, падазраваецца ў датычнасці да збіцця 11 лістапада 2020 года мінчука Рамана Бандарэнкі, які пасля гэтага памёр у лякарні. 16 лістапада 2020 года яму забаранілі ўезд у Латвію, 20 лістапада — ў Літву і ў Эстонію.  ініцыявала незалежнае расследаванне інцыдэнту з Баскавым. З гэтай нагоды Баскаў адхілены ад Алімпійскіх гульняў і іншых мерапрыемстваў Міжнароднага алімпійскага камітэту.

Паводле звестак Кіберпартызан, станам на вясну 2021 года Баскаў валодаў актывамі не менш як на некалькі мільёнаў долараў ЗША (акцыі кампаній, нерухомасць, транспартныя сродкі), частка іх была аформлена на жонку.

8 верасня 2021 года  дыскваліфікавала старшыню федэрацыі хакея на 5 гадоў: паводле вынікаў дзесяцімесячнага расследавання было высветлена, што Баскаў дыскрымініраваў атлетаў і пагражаў ім за іх палітычныя погляды. Пасля гэтага Дзмітрый Баскаў быў вымушаны сысці з пасады старшыні Беларускай федэрацыі хакея. 14 верасня Аляксандр Лукашэнка прызначыў яго ў Савет Рэспублікі Нацыянальнага сходу Беларусі.

2 снежня 2021 года Баскаў быў унесены ў спіс спецыяльна прызначаных грамадзян і заблакіраваных асоб ЗША.

У снежні 2021 года BYPOL выпусціў расследаванне аб дарагіх аўтамабілях, якія дарылі Аляксандру Лукашэнку. Паводле даных аўтараў расследавання, Баскаў падарыў яму  1949 года выпуску, які каштуе не менш за 52 тысячы долараў ЗША.

 Узнагароды 
Мае Падзяку Прэзідэнта Рэспублікі Беларусь; узнагароджаны медалямі «За працоўныя заслугі», «За адзнаку ў ахове грамадскага парадку», Ганаровай граматай Нацыянальнага сходу Рэспублікі Беларусь. 

 Асабістае жыццё 
Жонка — Аляксандра Баскава (Шышко), дачка генеральнага дырэктара кампаніі «Брэстэнерга» і члена Савета Рэспублікі Нацыянальнага сходу Беларусі Уладзіміра Шышко.

 Крыніцы 

Катэгорыя:Хакеісты паводле алфавіта
Катэгорыя:Хакеісты Беларусі
Катэгорыя:Ігракі ХК Брэст
Катэгорыя:Ігракі ХК Нёман Гродна
Катэгорыя:Ігракі ХК Віцебск
Катэгорыя:Ігракі ХК Юнацтва-Мінск
Катэгорыя:Майстры спорту Беларусі
Катэгорыя:Прадпрымальнікі Беларусі
Катэгорыя:Старшыні Федэрацыі хакея Рэспублікі Беларусь
Катэгорыя:Члены Савета Рэспублікі Нацыянальнага сходу Рэспублікі Беларусь 7-га склікання
Катэгорыя:Члены Савета Рэспублікі Нацыянальнага сходу Рэспублікі Беларусь 8-га склікання
Катэгорыя:Беларускія асобы ў спісе спецыяльна прызначаных грамадзян і заблакіраваных асоб ЗША